**FISA MASURII M 2.1**

**Denumirea masurii Identitate** **regionala prin transformarea fermelor mici in ferme de referinta**

**CODUL Masurii: M 2.1**

**Masura / DI: M 2.1 / 2A**

**Tipul masurii:** □ INVESTITII

□ SERVICII

**X SPRIJIN FORFETAR**

**1.Descrierea generala a masurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL**

Prin analiza SWOT a teritoriului GAL Stefan cel Mare s-a constatat ca exista un numar ridicat de fermieri care nu reusesc sa isi valorifice productia agricola din cauza absentei la nivel de ferma a unor produse cu o valoare adaugata ridicata, din cauza dimensiunilor reduse ale exploatatiilor agricole, a lipsei inovatiei si a decalajelor tehnologice. Principalul scop al masurii este acela de a promova si sustine competitivitatea si dezvoltarea economica a fermelor mici (de semi-subzistenta) existente in arealul GAL Stefan cel Mare, care isi propun prin planul de afaceri: — crearea unor produse cu o valoare adaugata ridicata; — valorificarea identitatii regionale date de prezenta fermei pe teritoriul GAL Stefan cel Mare; — transformarea fermei in locatie de referinta pentru teritoriul GAL si includerea fermei in circuitele educationale si turistice din teritoriul GAL. De asemenea, masura impune, pentru beneficiarii masurii, participarea periodica cu produse realizate in urma modernizarii fermei la pietele si targurile locale organizate pe teritoriul GAL sau in afara acestuia, valorificarea productiei prin lanturile scurte create la nivel de GAL sau alte forme de promovare si valorizare a identitatii regionale din teritoriul GAL, inclusiv prin includerea fermei in cataloage de prezentare sau alte forme de promovare fizica sau in mediul online.

Sprijinul acordat pentru fermele mici existente este un instrument menit sa determine, in principal, transformarea structurala si deschiderea spre piata a fermelor mici cu potential de a deveni intreprinderi agricole viabile, precum si de a creste capacitatea de a identifica noi oportunitati de valorificare a productiei acestora.

**Obiective de dezvoltare rurala:** Favorizarea competitivitatii agriculturii.

**Obiective specifice ale masurii:** Imbunatatirea managementului fermelor mici și acelor de semi-subzistenta; Orientarea spre piata a exploatatiilor agricole de mici dimensiuni; Inovarea si tehnologizarea agriculturii din teritoriul GAL Stefan cel Mare.

**Masura contribuie la prioritatea prevazuta la art. 5, Reg. (UE) nr. 1305/2013**: P2 — Cresterea viabilitatii exploatatiilor si a competitivitatii tuturor tipurilor de agricultura in toate regiunile si promovarea tehnologiilor agricole inovatoare si a gestionarii durabile a padurilor.

**Masura corespunde obiectivelor art.** 19 **din Reg. (UE) nr. 1305/2013.**

**Masura contribuie la Domeniul de interventie** 2A. Imbunatatirea performantei economice a tuturor exploatatiilor agricole si facilitarea restructurarii si modernizarii exploatatiilor, in special in vederea cresterii participarii pe piata si a orientarii spre piata, precum si a diversificarii activitatilor agricole. (*Art. 5, al. 2, lit. a din Reg. (UE) nr. 1305/2013*).

**Masura contribuie la obiectivele transversale ale Reg. (UE) nr. 1305/2013:** mediu, clima si inovare, in conformitate cu art. 5, Reg. (UE) nr. 1305/2013).

**Complementaritatea cu alte masuri din SDL:** M 1.1 / 1A.

**Sinergia cu alte masuri din SDL:** M 2.2 / 2A; M2.3 / 2A; M 2.4 / 2B.

**2. Valoarea adaugata a masurii**

Valoarea adaugata a masurii M 2.1 este generata de impactul pozitiv semnificativ ce se va inregistra, intrucat la nivelul teritoriului GAL Stefan cel Mare se va realiza valorificarea identitatii regionale prin reteaua de ferme finantate in cadrul acestei masuri si transformarii acestora in locatii de referinta pentru teritoriul GAL si prin includerea fermelor finantate in circuitele educationale si turistice din teritoriul GAL. De asemenea, masura va stimula beneficiarii acesteia sa participe periodic cu produse realizate prin modernizarea fermei la pietele si targurile locale organizate pe teritoriul GAL sau in afara acestuia, să își valorifice productia prin lanturile scurte create la nivel de GAL sau prin alte forme de promovare si valorizare a identitatii regionale din teritoriul Grupului de Actiune Locala, prin includerea tuturor fermelor finantate in cataloage de prezentare sau alte forme de promovare fizica sau in mediul online.

Finantarea proiectelor prin masura propusa va urmari sa ofere cat mai multor fermieri posibilitatea de a face fata competitivitatii din sectorul agricol si de a-si imbunatati performanta economica, iar in subsidiar se va aduce o contributie importanta la dezvoltarea economica locala si, pe termen lung, la eliminarea teritoriului din categoria zonelor sarace (CS 1.2).

Analizata prin prisma indicatorului cost / eficienta, aceasta masura aduce plus valoare si este relevanta in contextul strategiei propuse.

Masura M 2.1 asigura achizitionarea dotarilor necesare cu scopul alinierii la standarde mai ridicate, a eficientizarii costurilor si a cresterii veniturilor. De asemenea, prin aceasta masura se asigura accesul la inovare, dezvoltare economica, cu implicare in imbunatatirea calitatii vietii, in crearea si pastrarea locurilor de munca, in incurajarea persoanelor sa ramana sau sa se intoarca in mediul rural si sa dezvolte afaceri.

**3. Trimiteri la alte acte legislative**

* Regulamentul (CE) nr. 1242/2008 de stabilire a unei tipologii comunitare pentru exploatatii agricole;
* Ordonanta de urgenta nr. 44/2008 privind desfasurarea activitatilor economice de catre persoanele fizice autorizate, intreprinderile individuale si intreprinderile familiale cu modificarile si completarile ulterioare;
* Ordin nr. 22/2011 al Ministrului Agriculturii si Dezvoltarii Rurale privind reorganizarea Registrului fermelor, care devine Registrul unic de identificare, in vederea accesarii masurilor reglementate de Politica Agricola Comuna;
* Ordonanta de urgenta nr. 43/2013 privind unele masuri pentru dezvoltarea si sustinerea fermelor de familie si facilitarea accesului la finantare al fermierilor;
* Reg. (UE) nr. 1305/2013;
* Reg. (UE) nr. 1303/2013;
* Reg. (UE) nr. 807/2014;
* Reg. (UE) nr. 808/2014.

**4. Beneficiari directi/indirecti (grup tinta)**

Beneficiarii directi:

* Entitati private: fermieri cu exploatatii agricole care intra in categoria de ferma mica dupa definitia data de regulamentul UE, cu exceptia persoanelor fizice neautorizate).

Beneficiari indirecți:

* Populația din teritoriul GAL Ștefan cel Mare.
* Entități publice și/sau private care au în obiectul de activitate activități de informare/demonstrative și/sau diseminare

**5. Tip de sprijin**

* Sprijinul se va acorda sub forma de suma forfetara pentru implementarea planului de afaceri.

**6. Tipuri de actiuni eligibile si neeligibile**

**Actiuni eligibile:**

Sprijinul se acorda pentru activitatile prevazute in vederea indeplinirii obiectivelor din cadrul Planului de Afaceri. Toate cheltuielile propuse prin cererea de finantare, inclusiv capital de lucru si capitalizarea intreprinderii, precum si activitatile relevante pentru implementarea corecta a planului prezentat in cererea de finantare pot fi eligibile.

**Actiuni neeligibile:**

* **În vederea modernizării/ dezvoltării exploataţiei nu sunt permise acţiuni care să prevadă cheltuieli cu echipamente sau utilaje second-hand;**
* **Nu pot fi finanțate atât din PNDR cât şi din PNA respectiv PNS, aceleaşi tipuri de acţiuni;**
* **cheltuielile neeligibile generale, conform prevederilor din Cap. 8.1 din PNDR.**

**7. Conditii de eligibilitate**

* Solicitantul va realiza investiția pe teritoriul GAL Ștefan cel Mare;
* Beneficiarul sa se incadreze in categoria micro-intreprinderilor si intreprinderilor mici;
* Beneficiarul detine o exploatatie agricola cu dimensiunea economica cuprinsa intre 4.000-7.999 SO (valoarea productiei standard);Exploatatia agricola este inregistrata, conform prevederilor legislative nationale, și este situata majoritar pe teritoriul GAL Stefan cel Mare, cu cel putin 24 de luni inainte de solicitarea sprijinului;
* Beneficiarul prezinta un plan de afaceri;
* Beneficiarul nu a beneficiat de sprijin anterior prin sub-masura PNDR 2014 -2020;
* Exploatatia agricola nu poate primi sprijin decat o singura data in cadrul acestei masuri prin strategia de dezvoltare locala, in sensul ca exploatatia nu poate fi transferata intre doi sau mai multi fermieri, beneficiari ai sprijinului prin aceasta sub-masura;
* Implementarea planului de afaceri trebuie sa inceapa in termen de cel mult noua luni de la data deciziei de acordare a sprijinului.
* Inaintea solicitarii celei de-a doua transa de plata, solicitantul face dovada cresterii performantelor economice ale exploatatiei, prin comercializarea productiei proprii in procent de minimum 5% din valoarea primei transe de plata (cerinta va fi verificata in momentul finalizarii implementarii planului de afaceri);
* In cazul in care exploatatia agricola vizeaza cresterea animalelor, planul de afaceri va prevedea obligatoriu platforme de gestionare a gunoiului de grajd sau un alt sistem de gestionare a gunoiului de grajd, conform normelor de mediu (cerinta va fi verificata in momentul finalizarii implementarii planului de afaceri).
* Solicitantul are stabilit domiciliul/sediul social/puntul de lucru în Unitatatea Admininistrativ Teritorială din teritoriul GAL Ștefan cel Mare în care este inregistrată exploatația.
* În cazul în care solicitantul este încadrat într-o activitate salarizată, locul de muncă trebuie să fie în aceeasi UAT din teritoriu GAL Ștefan cel Mare sau zonă limitrofă a UAT-ului în care este inregistrată exploatația vizată pentru sprijin.

**8. Criterii de selectie**

La selectarea proiectelor, se vor avea in vedere urmatoarele criterii de selectie:

* Calificarea beneficiarului in domeniul agricol (in functie de nivelul de educatie si/sau calificare in domeniul agricol);
* Existenta potentialului agricol care vizeaza zonele cu potential determinate in baza studiilor de specialitate;
* Solicitantul face parte dintr-o forma asociativa recunoscuta conform legislatiei nationale in vigoare (de exemplu: grup de producatori, cooperativa, asociatie relevanta pentru obiectul de activitate principal al fermei, etc.) ai caror membri sunt majoritari in teritoriul GAL;
* Incadrarea in categoria fermelor de familie;
* Beneficiarii isi propun prin planul de afaceri crearea unor produse cu o valoare adaugata ridicata si valorificarea identitatii regionale date de prezenta fermei pe teritoriul GAL Stefan cel Mare;
* Beneficiarii isi propun transformarea fermei in locatie de referinta pentru teritoriul GAL si includerea fermei in circuitele educationale si turistice din teritoriul GAL;
* Beneficiarii masurii isi propun participarea periodica cu produse realizate prin modernizarea fermei la pietele si targurile locale organizate pe teritoriul GAL sau in afara acestuia, valorificarea productiei prin lanturile scurte create la nivel de GAL sau prin alte forme de promovare si valorizare a identitatii regionale din teritoriul GAL.
* Beneficiarii isi dau acceptul pentru includerea fermei si productiei acesteia in cataloage de prezentare sau alte forme de promovare fizica sau in mediul online realizate de GAL prin intermediul altor masuri.
* Beneficiarii vor include în planul de afaceri componente inovative sau de protecția mediului.

**9. Sume (aplicabile) si rata sprijinului**

Ponderea maxima a intensitatii sprijinului public nerambursabil din totalul cheltuielilor eligibile este de 15.000 Euro.

Sprijinul pentru dezvoltarea fermelor mici se va acorda sub forma de prima, in doua transe, astfel:

* 75% din cuantumul sprijinului la semnarea deciziei de finantare;
* 25% din cuantumul sprijinului se va acorda cu conditia implementarii corecte a planului de afaceri, fara a depasi trei/cinci ani (perioada de cinci ani se aplica doar la sectorul pomicol) de la semnarea deciziei de finantare.

Intensitatea sprijinului pentru aceasta masura va fi de 100%.

**10. Indicatori de monitorizare**

Numarul de exploatatii agricole/beneficiari sprijiniti;

Numarul de proiecte ce au componente inovative sau de protectia mediului.